Osnovna škola Montovjerna

Vladka Mačeka 11

20 000 Dubrovnik

E-mail: tajnistvo@os-montovjerna-du.skole.hr

Tel: 020/325-587

**Javni poziv djelatnicima/ama Osnovne škole Montovjerna**

**za sudjelovanje u Erasmus+ projektu mobilnosti**

**(Broj projekta: 2024-1-HR01-KA121-SCH-000211889)**

OŠ Montovjerna član je partnerskog konzorcija Udruge „Poseban prijatelj“ iz Dubrovnika, nositelja Erasmus+ akreditacije u području odgoja i općeg obrazovanja (odobrena prijava vodi se pod brojem 2023-1-HR01-KA120-SCH-000190044), te tijekom razdoblja akreditacije (2021. – 2027.) radi na ostvarenju sljedećih ciljeva:

* Unaprjeđenju znanja 40 odgojno-obrazovnih stručnjaka za pružanje obrazovne podrške djeci s teškoćama u razvoju u vrtićima i osnovnim školama na području Dubrovnika,
* Izgradnji kapaciteta dječjih vrtića i osnovnih škola na području Dubrovnika za ranu intervenciju te pružanje razvojne i obrazovne podrške djeci s teškoćama u razvoju po najsuvremenijim metodama.

Kroz 3 godine provedbe projekta, oko 40 odgajatelja, nastavnika, pedagoga, psihologa i edukacijskih rehabilitatora iz partnerskih vrtića i škola pohađat će programe znanstveno-edukativnih centara Scuala delle Stelle u Italiji te biti osposobljeni za primjenu suvremenih znanstvenih metoda u radu sa djecom sa i bez teškoća, razvijenih na Columbia univerzitetu u New Yorku.

U školskoj godini 2024./2025. planirana je mobilnost minimalno 10, a maksimalno 15 odgojno-obrazovna/e djelatnika/ce u jedan od 4 vodeća talijanska centra za sustavni istraživački pristup ranom intenzivnom bihevioralnom obrazovanju Scuala delle Stelle u Rubieru, Italija.

Prva aktivnost koju provodimo su Tečajevi i osposobljavanje u trajanju od 5 radnih dana.

Ovaj Javni poziv otvoren je za prijave sudionica za 2 definirana termina Tečaja i osposobljavanja:

1. termin od 9. do 15. veljače 2025., uključujući dane putovanja
2. termin od 2. do 8. ožujka 2025., uključujući dane putovanja

Sudionici/e projekta:

Pravo podnošenja prijave imaju svi/e zainteresirani/e odgajatelji/ce, nastavnici/e, pedagozi/ginje, psiholozi/ginje i edukacijski-rehabilitatori/ce naše ustanove.

Prilikom prijave, molimo da navedete termin u kojem želite sudjelovati u mobilnosti.

Provedba mobilnosti

Prije same mobilnosti, sudionici/e su obavezni/e sudjelovati u on-line pripremnoj radionici.

Sudionici/e trebaju imati važeću osobnu iskaznicu te važeću europsku zdravstvenu iskaznicu.

Sredstva projekta pokrivaju troškove puta i boravka u inozemstvu.

Rok i način podnošenja prijave

Rok za podnošenje prijave je 31. siječnja 2025. godine.

Prijava treba sadržavati:

1. kratko motivacijsko pismo s kontakt podacima i podacima o stupnju obrazovanja i radnom mjestu

2. preporuku stručne službe, odnosno ravnatelja/ice relevantne ustanove (u slobodnoj formi)

3. suglasnost prijavitelja/ice na prijedlog Ugovora između korisnika i sudionika/ce (u slobodnoj formi). *Prijedlog Ugovora nalazi se u prilogu Javnog poziva.*

4. suglasnost prijavitelja/ice na prijedlog Curriculuma Tečaja i osposobljavanja (u slobodnoj formi). *Prijedlog Curriculuma nalazi se u prilogu Javnog poziva.*

Prijave se podnose članici Koordinacijskog tima Erasmus+ projekta putem e-maila: Martina Petković martina.maticevic@skole.hr s naznakom „Prijava na Erasmus+ javni poziv“, zaključno s 31.1. 2025.

Program Erasmus+ ima za cilj promicanje jednakosti i uključivosti olakšavanjem pristupa sudionicima s manje mogućnosti. Ovim javnim natječajem posebno potičemo na prijavu potencijalne sudionike/ce koje imaju sužene mogućnosti sudjelovanja u programu uslijed različitih prepreka kao što su:

• invaliditet

• zdravstveni problemi

• prepreke povezane sa sustavima obrazovanja i osposobljavanja

• kulturalne razlike

• slabiji socioekonomski status

• društvene prepreke

• prepreke povezane s diskriminacijom

• geografske prepreke

Kandidate/kinje odabire višečlani Koordinacijski tim koji se sastoji od svih članica Konzorcija.

Kriteriji za odabir sudionika/ca

* motiviranost za mobilnost
* direktan rad s djecom s poteškoćama
* profesionalna postignuća
* preporuka

Vrijeme i mjesto objave rezultata natječaja

Rezultati natječaja bit će objavljeni 3. veljače 2025. na oglasnoj ploči Škole.

Rok za žalbu je 5 dana od objave. Žalba se dostavlja u pisanom obliku članici Koordinacijskog tima Erasmus+ projekta putem e-maila: Martina Petković martina.maticevic@skole.hr

Za dodatne informacije prijavitelji/ce se mogu obratiti članici Koordinacijskog tima Erasmus+ projekta putem e-maila: Martina Petković martina.maticevic@skole.hr